**Naziv obveznika: OSNOVNA ŠKOLA SVETA MARIJA**

**Poštanski broj i sjedište: 40326 Sveta Marija**

**Adresa: Andrije Habuša 29/A**

**Šifra općine: 607**

**Broj RKP: 14291**

**Matični broj: 1329472**

**OIB: 78930696863**

**Razina: 31**

**Razdjel: 000**

**Šifra djelatnosti: 8520**

**BILJEŠKE**

**UZ FINANCIJSKA IZVJEŠĆA**

**01.01.-31.12.2024.**

**Obrazac PR-RAS**

**1.Prihodi poslovanja**

**Šifra 6 – Prihodi poslovanja**

U razdoblju od 01.01.-31.12.2024. prihodi poslovanja (razred 6) iznose 805.678,80 eura i veći su od ostvarenih u 2023. godini za 22,6%.

**Šifra 6361: Tekuće pomoći proračunskim korisnicima iz proračuna koji im nije nadležan**

Tekući pomoći proračunskim korisnicima iz proračuna koji im nije nadležan predstavljaju sredstva za plaće i ostale izdatke za zaposlene koje doznačuje Ministarstvo znanosti, obrazovanja i mladih, te sredstva za nabavu radnih udžbenika i prehranu učenika. U prosincu 2024. primljen je od MZOM iznos od 1.450,00 eura za provođenje programa izvannastavnih aktivnosti (provođenje programa u 2025. godini).

Općina Sveta Marija doznačila je iz svog proračuna sredstva za projekt vanjskog uređenja okoliša uz novu sportsku dvoranu i sanaciju terena te za uređenje okoliša u područnoj školi Donji Mihaljevec.

Kapitalne pomoći proračunskim korisnicima iz proračuna koji im nije nadležan predstavljaju sredstva dobivena za nabavu udžbenika i sredstva za nabavu knjiga za školsku knjižnicu.

**Šifra 6381: Pomoći temeljem prijenosa EU sredstava**

Dobivena su sredstva za šk. godinu 2022./2023. iz projekta „Školski obroci svima“ kojim su osiguravani obroci učenicima u nepovoljnom socijalnom položaju.

**Šifra 6526: Ostali nespomenuti prihodi**  odnose se na prihode od uplate učenika za članarinu Školskog sportskog kluba, članarinu Kluba prijatelja knjige, nadoknadu učinjene štete te terensku nastavu.

**Šifra 6631: Tekuće donacije**

Tekuća donacije koje su ostvarene:

-GKP Pre-kom za sudjelovanje u eko-kvizu = 70,00 eura

-turističke agenicij za troškove pedagoške pratnje na izletu = 510,00 eura

-Crveni križ iz sredstava Solidarnosti = 86,20 eura

-rabat nakladnika za časopise i testove = 69,12 eura

-Unimer Čakovec za sakupljeni stari papir = 96,80 eura

-za sakupljene stare baterije – 82,15 eura

**Šifra 67: Prihodi iz nadležnog proračuna za financiranje redovne djelatnosti** prihodi su od Međimurske županije sukladno Odluci o kriterijima, mjerilima i načinu financiranja rashoda osnovnih škola u Međimurskoj županiji. Primljena su i sredstva u iznosu od 16.701,31 eura za sufinanciranje objekata u odgoju i obrazovanju, 450,00 eura za sakupljeni stari papir te 672,00 eura za rad učitelja u provođenju izvannastavne aktivnosti Građanski odgoj i obrazovanje.

**2.Rashodi poslovanja**

**Šifra 31: Rashodi za zaposlene**

Rashodi za zaposlene u odnosu na 2023. godinu povećani su zbog rasta osnovice za obračun plaće, primjene novih koeficijenata i povećanja iznosa materijalnih prava ugovorenih važećim kolektivnim ugovorima. Povećani su rashodi za prekovremeni rad zbog veće potrebe zamjene nenazočnih zaposlenika i povećanja cijene sata rada.

**Šifra 32: Materijalni rashodi**

Značajna odstupanja od prethodne godine:

-Šifra 3214: Ostale naknade troškova zaposlenima- povećan je iznos za naknadu za upotrebu vlastitog automobila u službene svrhe zbog povećanja naknade po prijeđenom kilometru

-Šifra 3225: Sitni inventar – nabavljena je uredska stolica i postolje za perilicu posuđa

-Šifra 3232: Usluge tekućeg i investicijskog održavanja – izvršena je sanacija terena uz školsku dvoranu te radovi na uređenju okoliša u područnoj školi

-Šifra 3234: Komunalne usluge – povećani su računi za vodne usluge zbog naplate odvodnje a povećana i cijena odvoza otpada

-Šifra 3236: Zdravstvene i veterinarske usluge – zaposlenici su upućeni na sistematske preglede na koje ostvaruju pravo prema kolektivnom ugovoru

-Šifra 3237: Intelektualne i osobne usluge: Općina Sveta Marija doznačila je sredstva za projekt uređenja okoliša uz novu sportsku dvoranu

-Šifra 3238: Računalne usluge – povećana je mjesečna naknada za održavanje programa zbog korištenja elektroničkog urudžbenog zapisnika, naplaćeno je izdavanje certifikata

-Šifra 3239: Ostale usluge – izvršeni su pregledi i ispitivanja plinske instalacije, plinodojave i elektroinstalacija

-Šifra 3293: Reprezentacija – nije bilo potrebe za značajnijim izdacima za reprezentaciju

-Šifra 3295: Pristojbe i naknade – povećan je iznos minimalne bruto plaće, te time i naknada zbog nezapošljavanja osoba s invaliditetom

**3. Rashodi za nabavu nefinancijske imovine**

**Šifra 42 – Rashodi za nabavu nefinancijske imovine-** nabava knjiga za školsku knjižnicu, udžbenika za učenike te perilice posuđa za školsku kuhinju.

**Šifra 45 – Rashodi za dodatna ulaganja na nefinancijskoj imovini** – izvršeni su radovi na priključku na kanalizacijsku mrežu, vodovodni priključak i dr.

**Manjak prihoda i primitaka**

Za razdoblje 1.1.-31.12.2024. ostvaren je manjak prihoda i primitaka u izvještajnom razdoblju u iznosu od 14.633,56 eura. Uz višak prihoda poslovanja iz prethodnih godina od 14.283,47 eura (višak na 31.12.2023. umanjen je za iznos od 863,52 eura koje je vraćen za prehranu učenika), ukupan manjak prihoda i primitaka iznosi 350,09 eura. Uzrok manjku na kraju izvještajnog razdoblja su izvršena dodatna ulaganja na nefinancijskoj imovini za koje je Međimurska županija uplatila sredstva u siječnju 2025. godine, te neisplaćen iznos za prehranu učenika za prosinac 2024. koji je također plaćen u siječnju 2025. godine.

**Obrazac BIL**

IMOVINA

Značajnija odstupanja na stanje 1. siječnja 2024. godine

Šifra 0221: Uredska oprema i namještaj – uknjižena su računala, interaktivni ekrani i druga oprema koja je odlukom Carneta prenesena u vlasništvo škole, a isknjižena su neispravna računala i računalna oprema.

Šifra 0227: Uređaji, strojevi i oprema za ostale namjene – nabavljena je perilica suđa za kuhinju a isknjižena je plinska friteza

Šifra 042: nabavljena je uredska stolica i postolje za perilicu suđa, a isknjižen je neupotrebljiv sitan inventar

Šifra 129: Ostala potraživanja –potraživanja za bolovanja na teret HZZO-a

Šifra 193: Kontinuirani rashodi budućih razdoblja – knjižena je plaća za prosinac 2023. godine koja dospijeva u siječnju 2024. godine

OBVEZE I VLASTITI IZVORI

Izvršena je korekcija manjka prihoda od nefinancijske imovine za dobivena sredstva za udžbenike i lektiru te sredstva za sufinanciranje ulaganja na objektima odgoja i obrazovanja.

Sukladno odluci Carneta isknjiženo je sa stavke izvanbilančnih zapisa 13 komada prijenosnih računala.

**Obrazac P-VRIO**

Temeljem odluke Carneta prenijeti su u vlasništvo škole tableti, prijenosna računala, interaktivni ekrani, ruteri i razna druga računalna oprema koje je škola dobila iz projekta e-škole, kao i 13 računala koja su prijašnje godine knjižena kao izvanbilančni zapisi.

Općina Sveta Marija nabavila je za potrebe škole dva interaktivna ekrana.

Uknjižena je plinska friteza koja nije bila evidentirana.

**Obrazac OBVEZE**

Nedospjele obveze čine obveze za obračunatu a nedospjelu plaću za mjesec prosinac 2024. (isplaćeno 12 plaća u 2024. godini), ostale obveze (obveze za nedospjele troškove električne energije, plina, telefona i dr. za prosinac 2024.) te međusobne obveze proračunskih korisnika za naknadu za bolovanje na teret HZZO-a.

**Obrazac RAS-FUNKCIJSKI**

Osnovna škola Sveta Marija obavlja uslugu osnovnoškolskog obrazovanja uvedenu na Šifri 0912 Osnovno obrazovanje. Na Šifri 196 Dodatne usluge u obrazovanju uvedene su usluge prehrane učenika u školskoj kuhinji.

Sveta Marija, 28. siječnja 2025.

RAVNATELJICA:

Gorana Šavora Peter, prof.